เยรูซาเลม
เยรูซาเลม (), เยรูชาลายิม () หรือ อัลกุดส์ () เป็นเมืองในตะวันออกกลาง ตั้งอยู่บนที่ราบของภูเขายูดาห์ ระหว่างทะเลเมดิเตอร์เรเนียนกับทะเลเดดซี เยรูซาเลมเป็นเมืองที่พระยาห์เวห์ทรงเลือกสรรไว้ให้เป็นป้อมแห่งความเชื่อถึงพระเป็นเจ้าแต่เพียงองค์เดียว ประเทศอิสราเอลและรัฐปาเลสไตน์ต่างอ้างสิทธิเหนือเยรูซาเลมว่าเป็นเมืองหลวงของตน อย่างไรก็ตาม การกล่าวอ้างของทั้งสองฝ่ายไม่ได้รับการยอมรับจากนานาชาติ
อาระเบียเพเทรีย
อาระเบียเพเทรีย หรือ อาราเบียเปไตรอา (อังกฤษ, ) เป็นหนึ่งในจังหวัดชายแดนของจักรวรรดิโรมันที่เริ่มก่อตั้งในคริสต์ศตวรรษที่ 2 จังหวัดอาระเบียเพเทรียประกอบด้วยราชอาณาจักรแนบาเทีย (Nabataean kingdom) ในจอร์แดนปัจจุบัน ทางตอนใต้ของซีเรีย คาบสมุทรไซนาย และทางตะวันตกเฉียงเหนือของซาอุดีอาระเบีย โดยมีเมืองหลวงอยู่ที่เปตรา เขตแดนทางตอนเหนือติดกับจังหวัดซีเรีย ทางตะวันตกติดกับจังหวัดยูเดียและจังหวัดอียิปต์